ฐานะการเงินและผลการดำเนินงาน

1. รายงานการสอบบัญชี

(1) ชื่อผู้สอบบัญชี

  นายพิชัย ดัชณาภิรมย์ ผู้สอบบัญชีรับอนุญาต เลขที่ 2421 และ/หรือ นายเจษฎา

หังสพฤกษ์ ผู้สอบบัญชีรับอนุญาต เลขที่ 3759 บริษัท สอบบัญชีธรรมนิติ จำกัด

267/1 ถนนประชาราษฎร์ สาย 1 บางซื่อ กรุงเทพฯ 10800

โทร. (02) 587-8080 โทรสาร (02) 586-0301

(2) รายงานการตรวจสอบของผู้สอบบัญชี ในระยะ 3 ปี ที่ผ่านมา

  ผู้สอบบัญชีได้ให้ความเห็นในรายงานของผู้สอบบัญชีรับอนุญาตต่องบการเงินในระยะ 3 ปี
  ที่ผ่านมาแบบไม่มีเงื่อนไข

(3) นโยบายการบัญชีที่สำคัญ

สามารถตรวจดูได้จากงบการเงิน

2. อัตราส่วนทางการเงินที่สำคัญ (จากงบการเงินรวม)

+----------------------------------------+---------+--------+---------+
|                                        | 2544    | 2545   | 2546    |
+----------------------------------------+---------+--------+---------+
| อัตราส่วนสภาพคล่อง (LIQUIDITY)            | 2.32    | 2.20   | 2.92    |
|                                        | เท่า     | เท่า    | เท่า     |
| อัตราส่วนสภาพคล่อง                        |         |        |         |
|                                        | 0.85    | 0.76   | 1.33    |
| อัตราส่วนสภาพคล่องหมุนเร็ว                  | เท่า     | เท่า    | เท่า     |
|                                        |         |        |         |
| อัตราส่วนสภาพคล่องกระแสเงินสด              | 0.60    | 0.32   | 0.51    |
|                                        | เท่า     | เท่า    | เท่า     |
| อัตราส่วนหมุนเวียนลูกหนี้การค้า                |         |        |         |
|                                        | 15.26   | 14.29  | 14.29   |
| ระยะเวลาเก็บหนี้เฉลี่ย                      | เท่า     | เท่า    | เท่า     |
|                                        |         |        |         |
| อัตราส่วนหมุนเวียนสินค้าคงเหลือ               | 23.59   | 25.19  | 25.19   |
|                                        | วัน      | วัน     | วัน      |
| ระยะเวลาขายสินค้าเฉลี่ย                    |         |        |         |
|                                        | 8.26    | 8.59   | 10.56   |
| อัตราส่วนหมุนเวียนเจ้าหนี้                    | เท่า     | เท่า    | เท่า     |
|                                        |         |        |         |
| ระยะเวลาชำระหนี้                         | 43.58   | 41.91  | 34.09   |
|                                        | วัน      | วัน     | วัน      |
| Cash Cycle                             |         |        |         |
|                                        | 57.14   | 44.05  | 49.65   |
| อัตราส่วนแสดงความสามารถในการหากำไร       | เท่า     | เท่า    | เท่า     |
|                                        |         |        |         |
| อัตรากำไรขั้นต้น                           | 6.30 วัน | 8.17   | 7.25 วัน |
|                                        |         | วัน     |         |
| อัตรากำไรจากการดำเนินงาน                 | 60.87   |        | 52.03   |
|                                        | วัน      | 58.93  | วัน      |
| อัตรากำไรอื่น                             |         | วัน     |         |
|                                        | 10.32 % |        | 9.70 %  |
| อัตราส่วนเงินสดต่อการทำกำไร                |         | 9.45 % |         |
|                                        | 3.68 %  |        | 3.16 %  |
| อัตรากำไรสุทธิ                            |         | 2.94 % |         |
|                                        | 1.80 %  |        | 2.30 %  |
| อัตราผลตอบแทนผู้ถือหุ้น                      |         | 0.49 % |         |
|                                        | 189.15  |        | 137.45  |
| อัตราส่วนแสดงประสิทธิภาพในการดำเนินงาน      | %       | 128.94 | %       |
|                                        |         | %      |         |
| อัตราผลตอบแทนจากสินทรัพย์                  | 3.54 %  |        | 3.88 %  |
|                                        |         | 2.26 % |         |
| อัตราผลตอบแทนจากสินทรัพย์ถาวร              | 20.10 % |        | 21.79 % |
|                                        |         | 10.57  |         |
| อัตราการหมุนของสินทรัพย์                    | 9.49 %  | %      | 11.84 % |
|                                        |         |        |         |
| อัตราส่วนวิเคราะห์นโยบายทางการเงิน          | 36.76 % | 5.56 % | 44.07 % |
|                                        |         |        |         |
| อัตราส่วนหนี้สินต่อส่วนของผู้ถือหุ้น               | 2.68    | 25.74  | 3.05    |
|                                        | เท่า     | %      | เท่า     |
| อัตราส่วนความสามารถชำระดอกเบี้ย            |         |        |         |
|                                        | 91. เท่า | 2.46   | 79. เท่า |
| อัตราส่วนความสามารถชำระภาระผูกพัน (cash    |         | เท่า    |         |
| basis)                                 | 10.52   |        | 10.76   |
|                                        | เท่า     | 9      | เท่า     |
| อัตราการจ่ายเงินปันผล                      |         | 0. เท่า |         |
|                                        | 1.09    |        | 0.59    |
|                                        | เท่า     |   7.91 | เท่า     |
|                                        |         |   เท่า  |         |
|                                        | 56.97 % |        | *       |
|                                        |         | 0.71   |         |
|                                        |         | เท่า    |         |
|                                        |         |        |         |
|                                        |         | 96.39  |         |
|                                        |         | %      |         |
+----------------------------------------+---------+--------+---------+

* ที่ประชุมคณะกรรมการของบริษัท ครั้งที่ 2/2547 มีมติเสนอต่อที่ประชุมสามัญประจำปีผู้ถือหุ้น
ครั้งที่ 1/2547 อนุมัติจ่ายเงินปันผลจากกำไรสะสมของบริษัท ดังนี้

1. จัดสรรกำไรสะสมเป็นเงินปันผล ให้แก่ผู้ถือหุ้นในอัตราหุ้นละ 50 สตางค์

2. จัดสรรกำไรสะสมเป็นหุ้นปันผล มูลค่าหุ้นละ 1 บาท ให้แก่ผู้ถือหุ้นของบริษัทในอัตราส่วน 1
หุ้นเดิมต่อ 1 หุ้นใหม่

คำอธิบายและการวิเคราะห์ฐานะการเงินและผลการดำเนินงาน

(ก) ผลการปฏิบัติตามแผนการดำเนินธุรกิจ -ไม่มี-

(ข) ผลการดำเนินงาน

1. ภาพรวมของผลการดำเนินงาน

ในห้วงปี 2546
ทิศทางเศรษฐกิจต่างประเทศยังคงไม่แน่นอนสัญญาณการฟื้นตัวของภาวะเศรษฐกิจโลกยังไม่ชัดเจนท่ามกลางปัจจัยความเสี่ยงในสถานการณ์และสภาวะเศรษฐกิจของโลกอันได้แก่
ภาวะสงครามในตะวันออกกลาง การแพร่ระบาดของโรคทางเดินหายใจเฉียบพลันรุนแรง (SARS)
เมื่อต้นปี 2546 และความหวาดระแวงภัยจากการก่อการร้ายที่อาจมีมาในหลากหลายรูปแบบ
การที่เงินบาทมีค่าแข็งขึ้นจากประมาณ 43 บาทต่อดอลล่าร์สหรัฐ เมื่อต้นปีมาอยู่ต่ำกว่า 40
บาทต่อดอลล่าร์สหรัฐ อีกทั้งกระแสข่าวว่า
สหรัฐอเมริกาคงจะใช้มาตรการตอบโต้การทุ่มตลาด(Anti-Dumping)ค่อนข้างแน่นอนการฟ้องร้องให้มีการไต่สวนการทุ่มตลาดประเทศผู้ส่งออกกุ้งรวมทั้งประเทศไทยด้วยมีความเป็นจริงเป็นจังขึ้นส่งผลให้เกิดกระแสความวิตกกังวลต่อทิศทางการขยายตัวของการส่งออกของไทยซึ่งอาจมีผลกระทบต่อเนื่องถึงการขยายตัวทางเศรษฐกิจของประเทศได้

คณะผู้บริหารของบริษัทฯ ได้ใช้ความระมัดระวังในการลงทุน มีการวางแผนตั้งรับอย่างรอบคอบ
พร้อมทั้งมีการปรับแผนยุทธศาสตร์ในการแก้ปัญหา
เพื่อให้มีความยืดหยุ่นเหมาะสมกับสถานการณ์ที่ไม่แน่นอนและภาพรวมทางเศรษฐกิจที่เปลี่ยนแปลง
ซึ่งผลประกอบการในปี 2546 ของบริษัท สามารถประสบผลสำเร็จในระดับที่น่าพอใจ

2. รายได้จากการขาย จากสัดส่วนรายได้ของสายผลิตภัณฑ์ที่เปิดเผยไว้ในหน้า 9
จะเห็นว่าแม้จะเกิดเหตุการณ์ที่

สร้างความหวั่นวิตกดังกล่าว
แต่ภาพโดยรวมแล้วบริษัทยังสามารถจำหน่ายผลิตภัณฑ์ได้ในมูลค่าที่สูงขึ้นทั้งนี้เพราะบริษัทมีปัจจัยพื้นฐานอันแข็งแกร่ง
รวมทั้งได้รับความร่วมมือสนับสนุนที่ดีจากผู้มีอุปการะคุณและลูกค้าทั้งในและต่างประเทศ

3. รายได้อื่นๆที่สำคัญซึ่งไม่ได้เกิดจากการดำเนินงานตามปกติของบริษัทฯ -ไม่มี-

 4. ผลการดำเนินงานงวด 12 เดือน

ผลการดำเนินงานงวด 12 เดือน สิ้นสุด ณ วันที่ 31 ธันวาคม 2546 ของบริษัท
ห้องเย็นเอเชี่ยนซีฟู้ด จำกัด (มหาชน) มีผลกำไรสุทธิ 197.44 ล้านบาท มากกว่าปีก่อน 107.14
ล้านบาท สาเหตุส่วนใหญ่เกิดจาก

1. ปี 2546 ปริมาณกุ้งในตลาดโดยเฉพาะกุ้งขาวมีเพิ่มมากขึ้นอย่างต่อเนื่อง
ซึ่งส่งผลให้ราคากุ้งมีการปรับตัวลดลงอย่างมากเมื่อเทียบกับปีก่อน
การลดลงของราคาดังกล่าวนี้กระตุ้นให้เกิดความต้องการในการบริโภคกุ้งโดยรวม

สูงขึ้น
บริษัทฯในช่วงเวลาเดียวกันนี้สามารถสร้างโอกาสในการขยายฐานลูกค้าในต่างประเทศได้เพิ่มขึ้น
ประกอบกับ ผู้บริหารของบริษัทฯสามารถคาดการณ์เกี่ยวกับสภาวะตลาดได้อย่างถูกต้อง
มีการปรับตัวต่อการเปลี่ยนแปลงอย่างรวดเร็ว และมีการบริหารสินค้าคงเหลืออย่างมีประสิทธิภาพ
ซึ่งส่งผลให้บริษัทฯ มียอดขายเพิ่มขึ้นถึงร้อยละ 24
ในขณะที่ยังคงสามารถรักษาอัตราส่วนกำไรขั้นต้นไว้ได้เมื่อเทียบกับปีก่อน

2. บริษัท ห้องเย็นเอเชี่ยนซีฟู้ด (สุราษฎร์ธานี) จำกัด ซึ่งเป็นบริษัทย่อย
มีผลกำไรจากการดำเนินงานเพิ่มขึ้น
ทั้งนี้เนื่องจากปลาหมึกซึ่งเป็นผลิตภัณฑ์หลักของบริษัทย่อยมีราคาปรับตัวสูงขึ้น
ในขณะเดียวกันบริษัทย่อยได้วางแผนและสามารถขยายตลาดสินค้าพรีเมียมและขยายฐานลูกค้าในกลุ่มประเทศยุโรปได้มากขึ้นทำให้ยอดขายของบริษัทย่อยในปีนี้ปรับตัวเพิ่มขึ้นกว่าร้อยละ
24 และมีอัตราส่วนกำไรขั้นต้นสูงขึ้นเมื่อเทียบกับปีก่อน ดังนั้นบริษัทฯ
จึงมีส่วนได้เสียในผลกำไรสุทธิของบริษัทย่อยมากกว่าปีก่อนประมาณ 37 ล้านบาท

(ค) ฐานะการเงิน

  1. สินทรัพย์ บริษัทฯ มีสินทรัพย์รวม 1,734 ล้านบาท เพิ่มขึ้นจากปี 2545 ร้อยละ 8.20

คุณภาพสินทรัพย์ จากงบดุลรวม ณ วันที่ 31 ธันวาคม 2546 บริษัทฯ
มีสินทรัพย์หมุนเวียนเป็นประมาณ 63% ของสินทรัพย์รวม
โดยบริษัทตั้งค่าเผื่อหนี้สงสัยจะสูญและค่าเผื่อมูลค่าที่ลดลงของวัตถุดิบ ในอัตราที่เหมาะสมแล้ว

2. สภาพคล่อง

กระแสเงินสด

  - บริษัทฯ มีกระแสเงินสดจากกิจกรรมดำเนินงาน 216.04 ล้านบาท โดยบริษัทฯ นำไปใช้ใน
  กิจกรรมลงทุน 138.67 ล้านบาท และกิจกรรมจัดหาเงินเป็นจำนวน 103.34 ล้านบาท บริษัทฯ
  มีเงินสดลดลง 26 ล้านบาท

-   สำหรับสาเหตุหลักที่ทำให้กระแสเงินสดจากกิจกรรมดำเนินงานมากกว่ากำไรสุทธิเป็นจำนวน
    18.6 ล้านบาท เนื่องจากสินทรัพย์ดำเนินงานเพิ่มขึ้น 192.3 ล้านบาท
    หนี้สินดำเนินงานเพิ่มขึ้น
    36.4ล้านบาทในขณะที่มีรายการปรับปรุงกระทบกำไรสุทธิเป็นเงินสดรับจากกิจกรรมดำเนินงาน
    174.5 ล้านบาท

-   การลดลงของกระแสเงินสดจากกิจกรรมลงทุน เนื่องจากลงทุนในสินทรัพย์ถาวรเพิ่มขึ้น

-   การลดลงของกระแสเงินสดจากกิจกรรมจัดหาเงิน เนื่องจากการจ่ายเงินปันผล 87.04
    ล้านบาท และจ่ายคืนเงินกู้ยืม 32.44 ล้านบาท ในขณะที่มีเงินรับค่าหุ้นจากการใช้สิทธิจาก
    Warrant 16.14 ล้านบาท

  อัตราส่วนสภาพคล่อง ปี 2546 บริษัทมีสินทรัพย์หมุนเวียนมากกว่าหนี้สินหมุนเวียน จัดได้ว่า
  บริษัทมีสภาพคล่องเพียงพอและเหมาะสม

3. รายจ่ายลงทุน รายจ่ายลงทุนหลัก ๆ ที่เพิ่มขึ้นในปี 2546 ของบริษัทฯประกอบด้วย

(1) ต่อเติมอาคารห้องเย็น โรงงาน ติดตั้งอุปกรณ์ และจัดซื้ออุปกรณ์เครื่องมือเครื่องใช้ต่าง ๆ
    ประมาณ 108.4 ล้านบาท

(2) ร่วมลงทุนใน ASIAN SEAFOODS (ZHANJIANG) CO.,LTD. (บริษัท เอเชี่ยนซีฟู้ด
    (จั้นเจียง) จำกัด) เป็นเงิน 38.5 ล้านบาท

4. แหล่งที่มาของเงินทุน

โครงสร้างเงินทุน บริษัทฯ มีอัตราส่วนหนี้สินต่อส่วนของผู้ถือหุ้นเป็น 0.79 เท่า ในปี 2546
ซึ่งเป็นอัตราส่วนที่เพียงพอสำหรับสภาพตลาดในภาวะปัจจุบัน

หนี้สินและส่วนของผู้ถือหุ้น มีรายละเอียดเปิดเผยแล้วในงบดุล
และหมายเหตุประกอบงบการเงินของบริษัท

(ง) ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ได้แก่ ปัจจัยความเสี่ยงต่าง ๆ ซึ่งได้เปิดเผยไว้แล้ว ในหัวข้อ “ปัจจัยความเสี่ยง”